**GRADSKA KNJIŽNICA I ČITAONICA**

**NOVI MAROF**

Antuna Mihanovića 3

**KLASA: 612-01/17-23**

**URBROJ: 2186-022-17-01**

**STRATEŠKI PLAN**

**GRADSKE KNJIŽNICE I ČITAONICE NOVI MAROF**

2018.-2020.

**Novi Marof, 2017.**

**SADRŽAJ**

**1. UVOD…………………………………………………………………..….3**

**2. POVIJEST KNJIŽNICE………………………………………………....3**

**3. SADAŠNJE STANJE…………………………………………………..…4**

**4. PROBLEMI U DJELATNOSTI KNJIŽNICE …………………….…..6**

**5. MISIJA, VIZIJA I VRIJEDNOSTI USTANOVE …………………….6**

**6.IZGRADNJA ZBIRKI………………………………..............................7**

**7. OPĆI CILJEVI………………………………………………….……......7**

**8. POSEBNI CILJEVI…………………………………………………....…8**

**9. NAČINI OSTVARIVANJA AKTIVNOSTI U TROGODIŠNJEM RAZVOJU…………………………………………………………………....8**

**10. CILJEVI KOJI SE ŽELE POSTIĆI U STRATEŠKOM RAZDOBLJU……………………………………………………………..…10**

**11.OČEKIVANI REZULTATI U TROGODIŠNJEM RAZDOBLJU.…10**

**1. UVOD**

Gradska knjižnica i čitaonica Novi Marof svojim se, kako temeljnim, tako i strateškim dokumentima opredjeljuje za razvoj demokracije, poštivanje ljudskih prava, učenje kroz cijeli život i slobodni pristup informacijama.

Zbog toga smatramo da je potrebno donijeti strategiju razvoja narodnih knjižnica koja će biti ujedno i pokretanje procesa pretvaranja narodnih knjižnica u Republici Hrvatskoj u moderna javna središta znanja, informacija i kulture.

Prikupljena dokumentacija:

Zakon o knjižnicama // NN 105/97, 104/00, 69/09

Standardi za narodne knjižnice u Republici Hrvatskoj // NN 58/99

Nacrt Strategije hrvatskog knjižničarstva 2016.-2018.

Statut Gradske knjižnice i čitaonice Novi Marof

Izvještaj o radu Gradske knjižnice i čitaonice Novi Marof za 2016.

Ministarstvo financija. Uputa za izradu strateških planova za razdoblje 2016. - 2018.

Ministarstvo kulture. Strateški plan Ministarstva kulture 2016. - 2018.

**2.POVIJEST KNJIŽNICE**

O počecima knjižnične djelatnosti u Novom Marofu u lokalnom listu Varaždinski vjesnik od 13.8.1898.g. objavljena je informacija da je Visoka vlada potvrdila pravila novoosnovane Narodne čitaonice u Novom Marofu i da je na prvoj glavnoj skupštini izabran Upravni odbor na čijem je čelu bio dr. Sigmund Fink.

Daljnja sudbina Narodne čitaonice nije poznata a prema rezultatima ankete u Savskoj banovini, objavljenim 1937.g. na području Novog Marofa je bilo evidentirano 8 519 svezaka knjiga. Novi pokušaj osnivanja narodne knjižnice zabilježen je 1953.g. kada se organizirano počeo prikupljati novac, ali je ona počela djelovati tek 1965. godine u sastavu Narodnog sveučilišta. U početku je bila otvorena samo nekoliko sati tjedno. Ubrzo je otvoren i područni odjel u Varaždinskim Toplicama koji je djelovao do 1973.g. kada je cjelokupan fond preuzeo Omladinski centar.

Od 1974. do 1994.g. knjižnica djeluje na adresi Varaždinska 2, u centru Novog Marofa.

1990.g. osnovan je Ogranak u Varaždinskim Toplicama koji je zatvoren nakon godinu dana zbog nedovoljne podrške lokalnih vlasti.. Krajem 1994. g. knjižnica je preseljena u naselje Štuk, u ulicu Kralja Tomislava 16, a 2011. u novoizgrađeni Kulturni centar Ivan Rabuzin na adresi Antuna Mihanovića 3 gdje i danas djeluje.Suvremeni prostor ima 388,04 m2. prostora.

To je sada prostor siguran od vode, vatre, provala, stalnih mikroklimatskih uvjeta (temperatura, vlaga, svjetlo), prilagodljiv potrebama te jedinstven i pregledan. Ovakva suvremeno koncipirana knjižnica, kojoj je zbog smještaja u Kulturnom centru lako pristupiti, trebala bi postati ugodnim i udobnim mjestom druženja i stjecanja novih znanja za sve korisnike.

1999.g. Gradska knjižnica i čitaonica Novi Marof osnovana je kao samostalna ustanova. U knjižnici su zaposlena tri stručna djelatnika. Uz bogati fond knjižne građe Knjižnica posjeduje i građu na drugim medijima (CD,CD-R,DVD) te vrlo bogatu Zavičajnu zbirku. Korisnicima je na raspolaganju 9 računala za Internet i korištenje građe na drugim medijima.

Cjelokupan fond je obrađen u računalnom programu CROLIST a članovima je omogućena i web rezervacija građe.

**3. SADAŠNJE STANJE** (podaci od 31.12. 2016.)

PROSTOR

Knjižnica je krajem 2011.g. preseljena u novi funkcionalan prostor na novoj lokaciji.

Prostor čine Odjel za djecu i mlade s radionicom i čitaonicom periodike, Informativno-posudbeni odjel sa studijskom čitaonicom i čitaonicom periodike, Odjel multimedije, Zavičajna zbirka, Odjel nabave i obrade i spremište. Ukupni prostor je veličine od 388.04 m2, a prostor za korisnike iznosi 250 m2.

NABAVA GRAĐE

Nabava knjižnične građe posljednjih godina kreće se u prosjeku od 2 300 svezaka. Nabava kupnjom iznosi prosječno oko 1 000 jedinica građe.

Knjižnica se svake godine javlja na Poziv za predlaganje programa javnih potreba u kulturi za nabavu knjižnične građe, a Grad Novi Marof proračunskim sredstvima redovito prati nabavu svojim sredstvima. Nabava se provodi i otkupljenom građom od nakladnika, a darovanu građu prima i od ustanova i pojedinaca.

OPREMA I RAČUNALNA OPREMA

Knjižnica posjeduje novi namještaj i samo djelomično novu računalnu opremu. .Oprema za smještaj knjižnične građe je većinom nova a djelomično je korištena stara oprema u spremištima građe. Namještaj je u velikoj mjeri sufinanciralo Ministarstvo kulture (400.000,00 kuna).

Knjižnica posjeduje 15 računala (9 za korisnike) od kojih je 6 starijih od 2006. godine te se planira nabava nekoliko novih računala. Korištenje interneta je za članove besplatno već 5 godina.

AUTOMATIZACIJA PROCESA

Od 2000.g. Knjižnica ima potpuno automatizirano poslovanje (nabava, obrada građe,posudba, pretraživanje). Vlastite web stranice ima od 2004. godine i stalno ih osuvremenjuje. U pripremi je izrada novih internetskih stranica koje ne bi bile statične.

ZAPOSLENICI

U knjižnici su zaposlena 4 stručna djelatnika, a prema Standardima, prema broju stanovnika te potrebe za cjelodnevnom otvorenošću Knjižnice potreban je još jedan stručan djelatnik.

KNJIŽNIČNI FOND

Krajem 2016.g. Knjižnica je imala 52 522 jedinica građe (4 jedinice po stanovniku) u vrijednosti od 4. 894.959,23 kuna.

Najveći dio fonda odnosi se na knjižnu građu: 49 778 primjerka. Neknjižna građa iznosi (CD,CDR,DVD) 1 663 primjerka.

KORISNICI I POSUDBA GRAĐE

Grad Novi Marof ima 13 246 stanovnika, a prema Standardima Knjižnica je razvrstana u V. tip knjižnica (10 000 do 20 000 stanovnika).

Knjižnica ima 1 300 članova (10 % stanovnika Grada) od čega je najveći postotak djece i mladih. Odrasli članovi čine 38 % članstva. Posudba prosječno iznosi oko 50 000 jedinica građe, a značajni broj primjeraka je neknjižna građa koju posuđujemo već nekoliko godina.

KULTURNE AKTIVNOSTI

Kontinuirano se provode kreativne radionice i pričaonice za najmlađe. Organiziraju se prigodne izložbe, manifestacije, predavanja i edukativne radionice.

**4. PROBLEMI U DJELATNOSTI KNJIŽNICE**

-nepokrivenost pojedinih područja uslugama narodnih knjižnica

-naplaćivanje članarine korisnicima

-nedostatan broj djelatnika u odnosu na postojeće Standarde i potrebe

**5. MISIJA , VIZIJA I VRIJEDNOSTI USTANOVE**

**MISIJA** - Gradska  knjižnica i čitaonica Novi Marof  kulturno je i informacijsko središte Grada Novi Marof koje građanima osigurava pristup znanju, informacijama i kulturnim sadržajima za potrebe obrazovanja, stručnog i znanstvenog rada, cjeloživotnog učenja, informiranja, odlučivanja i razonode.

**VIZIJA** - Djelovati tako da knjižnica bude prepoznata lokalno i nacionalno kao središte pismenosti i znanja za svoje korisnike. Približiti informacije, znanje i kulturu građanima Grada Novog Marofa.

VRIJEDNOSTI KNJIŽNICE

1. Tradicija- utemeljena 1965. godine u sklopu Narodnog sveučilišta, baštinici smo knjižničnog fonda temeljem kojeg je knjižnica razvijala intelektualne potrebe svoje sredine i poticala njezin društveni razvoj.
2. Posebnost- razlikujemo se od fondova drugih knjižnica time što imamo mnogo građe o zavičajnoj kulturnoj baštini samog grada Novog Marofa.
3. Odgovornost- s posebnom brigom i u najtežim uvjetima čuvali smo i očuvali od oštećenja knjižnične zbirke da budu dostupne svim kategorijama naših korisnika Surađujemo sa svim kategorijama korisnika, vodeći se načelom pružanja kvalitetnog proizvoda i usluga i poštujući njihovu privatnost i osobnost.
4. Otvorenost- dostupni smo svim kategorijama korisnika bez obzira na spol, rasu , nacionalno opredjeljenje, stupanj obrazovanja i spoznajno intelektualnih mogućnosti.
5. Knjižnica kao dnevni boravak grada-zadovoljstvo korisnika knjižničnim uslugama.
6. Raznolikost knjižnične građe i knjižničnih programa.
7. Partnerstva na lokalnoj i nacionalnoj razini.
8. Promicanje vrijednosti civilnog društva.

**6. IZGRADNJA ZBIRKI**

 Zbirke podržavaju demokratska prava građana, ekonomski i društveni razvoj zajednice, cjeloživotno učenje i kulturne i jezične raznolikosti. One moraju odražavati kulturu i kulturnu baštinu, prije svega lokalne zajednice, potom regije, kao i društva u cjelini, te osiguravati kvalitetan odabir građe koja se odnosi na svjetsku kulturnu baštinu i najnovija znanstvena i informacijska dostignuća. Kako narodne knjižnice trebaju osigurati najširi izbor građe svih vrsta – od tradicionalne do one na novim medijima, potrebno je osigurati i odgovarajuću opremu.

**7. OPĆI CILJEVI**

Ključni ciljevi vezani uz informiranje, obrazovanje, kulturu i razonodu jezgra su usluga i službi knjižnice: razvijati usluge informiranja kao demokratskog prava svakog pojedinca;

1. promicati svijest o kulturnom, posebice zavičajnom nasljeđu te uvažavanju umjetnosti, znanstvenih postignuća i inovacija;

2. gajiti dijalog među kulturama i zastupati kulturne različitosti;

3. stvarati i jačati čitateljske navike u djece od najranije dobi;

4. poticati maštu, kreativnost i inovativnost kod korisnika knjižničnih programa, osobito u djece i mladih ljudi;

5. podupirati formalno obrazovanje na svim razinama te osobno cjeloživotno učenje.

**8. POSEBNI CILJEVI**

- međusobno funkcionalno povezivanje sa ostalim knjižnicama,

- ulaganje u razvoj knjižnice,

- besplatan pristup telekomunikacijskoj i informacijskoj infrastrukturi,

- analiza i vrednovanje dijela građe (zavičajne zbirke) i njezina zaštita (fizički i digitalizacija),

- podizanje razina svih vrsta pismenosti,

- promicanje čitanja,

- provođenje sustavnih istraživanja potreba korisnika,

- izgradnja sustava za kontinuirano i jednoobrazno praćenje i vrednovanje rada knjižnice.

**9. NAČINI OSTVARIVANJA AKTIVNOSTI U TROGODIŠNJEM RAZDOBLJU**

- identificiranje potencijalnih korisnika,

- analiza potreba unutar zajednice,

- unapređivanje službi i usluga za korisnike,

- pružanje obavijesti u tiskanom i elektroničkom obliku,

- osiguravanje relevantnih i kvalitetnih informacija o zajednici u kojoj knjižnica djeluje,

-razvijanje usluga za djecu, usluga za mlade i usluga za odrasle prema najvišim profesionalnim standardima i dostignućima struke,

- osiguravanje građe za cjeloživotno učenje i slobodno vrijeme,

- osiguravanje usluga namijenjenih skupinama unutar zajednice i usluga za posebne grupe korisnika,

- provođenje nacionalnih kampanja i lokalnih projekata za podizanje razine svih vrsta pismenosti,

- provođenje nacionalnih kampanja i lokalnih projekata za promicanje čitanja,

- provođenje sustavnih istraživanja potreba korisnika,

- osiguranje informacija o Europskoj uniji i uključivanje u e-Europu,

- osiguravanje zajedničkog pristupa elektroničkim izvorima,

- servisiranje lokalnih uprava pristupom kvalitetnim izvorima informacija,

- servisiranje pristupa informacijama za poduzetnike,

- pristup uslugama na daljinu (e-katalog, rezervacija građe i produženje roka posudbe građe, online referentne usluge),

- definiranje osnovnih knjižničnih usluga i programa koji će biti besplatni za sve građane,

- definiranje knjižničnih usluga s dodanom vrijednosti koja se naplaćuje,

- određivanje korisničkih skupina kao prioritetnih u osiguravanju besplatnih knjižničnih usluga u navedenom strateškom razdoblju (djeca, društveno isključeni, osobe s posebnim potrebama),

- povećanje nabave knjižnične građe u skladu sa Standardima,

- povećanje nabave građe na novim medijima,

- izgradnja virtualne zbirke,

- izrada kriterija za odabir građe za digitalizaciju od značaja za Republiku Hrvatsku i lokalnu zajednicu,

- izrada plana digitalizacije građe i odabir građe,

-kontinuirana fizička zaštita građe korištenjem zaštitnih folija,

- elektronička zaštita fonda knjižnice,

- suradnja na lokalnoj razini s drugim knjižnicama, muzejima, arhivima i drugim ustanovama,

- suradnja i partnerstvo s obrazovnim i drugim ustanovama na lokalnoj razini (vrtići, škole) čije programe knjižnica obogaćuje kulturnom komponentom,

- suradnja s institucijama lokalne uprave,

- suradnja s nevladinim udrugama u području promicanja kulture, obrazovanja, ljudskih prava i sl.,

- pomoć korisnicima u stjecanju znanja i vještina za učinkovito korištenje knjižnične građe i izvora znanja,

- stalno stručno usavršavanje knjižničnih djelatnika,

- ulaganje u edukaciju djelatnika ,

- kontinuirano financiranje održavanja informatičke opreme, nabave nove informatičke opreme zbog potreba razvoja sustava kao i zamjene starih i dotrajalih elemenata informatičke opreme novim radi zadržavanja dostignute kvalitete rada

- javljanje na dostupne natječaje.

**10. CILJEVI KOJI SE ŽELE POSTIĆI U STRATEŠKOM RAZDOBLJU**

- jednake mogućnosti za sve građane u korištenju pristupa znanju i informacijama,

- međusobno funkcionalno povezivanje sa ostalim knjižnicama,

- ulaganje u razvoj knjižnice,

- besplatan pristup telekomunikacijskoj i informacijskoj infrastrukturi,

- definiranje osnovnih usluga knjižnice te osiguranje njezinog besplatnog korištenja za sve građane,

- osiguranje uvjeta za nabavu svih vrsta knjižnične građe,

- analiza i vrednovanje dijela građe (zavičajne zbirke) i njezina zaštita (fizički i digitalizacija),

- podizanje razina svih vrsta pismenosti,

- promicanje čitanja,

- provođenje sustavnih istraživanja potreba korisnika,

- izgradnja sustava za kontinuirano i jednoobrazno praćenje i vrednovanje rada knjižnice.

**11. OČEKIVANI REZULTATI U TROGODIŠNJEM RAZDOBLJU**

Povećana posudba i potreba za organiziranjem cjelodnevne otvorenosti Knjižnice, potkrijepljena činjenicom da je prema minimumu Standarda za narodne knjižnice prema veličini fonda, nabave, te posudbe građe potrebno minimalno 5 stručnih djelatnika (ne uzimajući u obzir posebne programe rada s djecom i mladima te ostale kulturno-edukativne aktivnosti za koje je potreban još jedan stručni djelatnik).

Povećanje nabave građe u skladu sa Standardima te povećanje broja korisnika.

Nabava računalne opreme na pojedinim odjelima zbog zastarjelosti.

U novom prostoru omogućeno je organiziranje kulturnih aktivnosti pa se očekuje porast broja aktivnosti za sve uzraste stvarnih i potencijalnih članova.

 **ravnatelj**

 **Lidija Zečević**